भारतीय संविधान के नीति निर्देशक सिद्धान्तों में 14 वर्ष तक के समस्त बच्चों को निःशुल्क और अनिवार्य शिक्षा उपलब्ध कराये जाने का प्रावधान निहित है । स्वतन्त्रता प्राप्ति के पश्चात् षिक्षा के विकास एवं सार्वजनीकरण की दिशा में विभिन्न पंचवर्षीय योजनाओं के माध्यम से अनवरत प्रयास किये जा रहे हैं । राष्ट्रीय शिक्षा नीति 1986 की कार्य योजना तथा उसमें वर्ष 1992 में किये गये संशोधनों में प्रारम्भिक शिक्षा के सार्वजनीकरण पर विशेष बल दिया गया है।